Benedictus Nursinus

Bruce, S. G. (2016). "Benedictus Nursinus." Oxford Classical Dictionary. Oxfordii: Oxford University Press. (Anglice) (circa 480–circa 547) fuit sanctus, pater monachorum occidentalium, unā cum geminā, Scholasticā appellata, Nursiae circa anno 480 natus.


Pater erat notus vir Romanus, eiusdem civitatis, et in pueritia certe gavisus est omnibus bonis illius provinciae. Romam missus ad studia facienda, vidit vacuitatem pompae mundi. Fugit in Sublaqueum, et ibi vixit vitam magnae paupertatis in caverna, vestitus a monacho Romano, qui etiam ei cibum dedit, in habitu monastico. Tribus annis ibi in silentio vivens Deo artius se univit, et virtutem sibi paravit. Cum iam fulsit sanctitate, electus est in abbatum monasterii localis; sed ibidem eius disciplina monachis non placuit, quare eum veneficare tentaverunt. Fugiens, revertit in cavernam, sed multi, desiderantes vitam austeram et devotam sequi, eum secuti sunt, et ibi duodecim parva monasteria erexit ibidemque sanctam regulam suam conscripsit, per quam pro veterum eremitarum rigore temperantiam omnibus in rebus commendat. Non quaerit mortificare monachos per ordinem, sed bene sciens naturam humanam temptat personam formare per vias orationis, laboris, obedientiae. Hanc regulam usque ad hodie milia monachorum per totam orbem sequuntur.

Vita Sancti Benedicti non omnibus placuit, et varii invidiosi ob eius famam quaesierunt eum diffamare.  Nolens eis respondere emigravit in Montem Cassinum, ubi novum monasterium fundavit, in quo monachi Benedictini adhuc vivunt. Ibi mortuus et sepultus est, et honoratur a multis filiis spiritualibus et a tota ecclesia tam in oriente quam in occidente.

Papa Pius XII eo Encyclica Epistula Fulgens Radiatur die 21 Martii 1947 millesimo quadringentesimo anno iubilaei mortis tempore promulgata dicavit.

 Fontes 
De vita sancti Benedicti scripsit Gregorius Magnus in secundo et quarto libro 
Dialogorum.

 Bibliographia 
 Anselm Grün. 2006. Benedikt von Nursia. Freiburg in Breisgau. (Germanice)

 Ordo Cisterciensis
 Ordo Sancti Benedicti
 Confœderatio Benedictina Ordinis Sancti Benedicti
 Benedictus Anianensis (sectator saec. VIII Benedicti de Nursia)

 Nexus externi 

 Opera (Latine etc.)
 Bibliotheca Augustana, Regula Benedicti
 Montis Casini Coenobium, Sanctus Benedictus - Breves de vita notitiae
 Hagiographia, Vita Auctore S. Gregorio Magno
 Lectio papae Benedicti XVI de Sancto Benedicto inter audientiam generalem die 9 Aprilis 2008  et aliis sermonibus.

Categoria:Sancti
Categoria:Abbates
Categoria:Abbates Montis Casini
Categoria:Benedictini
Categoria:Nati 480
Categoria:Mortui 547
Categoria:Homines gemelli

Categoria:Personae Divinae Comoediae (Paradisus)